Széchenyi Programiroda – INTERREG V-A SZLOVÉNIA–MAGYARORSZÁG EGYÜTTMŰKÖDÉSI PROGRAM
Az Interreg V-A Szlovénia-Magyarország Együttműködési Program a '90-es évek közepén megkezdődött két- és háromoldalú együttműködési folyamatok (Ausztria-Szlovénia-Magyarország, Szlovénia-Magyarország-Horvátország és Szlovénia-Magyarország Határon Átnyúló Együttműködési Programok) folytatása. Ezen határon átnyúló együttműködési programok többéves múltjának köszönhetően a programot irányító szervezetek és a két ország érdekelt felei értékes tapasztalatokra tettek szert, melyeket a jelen program során is hasznosítanak. A stratégia kialakítása során a Tervezési Munkacsoport – az együttműködési program kialakításáért felelős közös testület – figyelembe vette az európai, nemzeti és regionális fejlesztési stratégiák szakpolitikai kereteit, a programterület sajátosságait, a korábbi programokból szerzett tapasztalatokat és a programot érintő eseményeken és tevékenységekben résztvevő érintett felek véleményét.
Az Interreg V-A Szlovénia–Magyarország Együttműködési Program jogosult programterülete négy megyét és tájegységet foglal magába: Podravje és Pomurje régiót Szlovéniában, valamint Vas és Zala megyét Magyarországon.
A programterület 10.658 km2-t ölel fel: ennek kétharmada a magyar, egyharmada pedig a szlovén határterülethez tartozik, melyek 102 km hosszú határszakasz két oldalán terülnek el. A programterület Szlovénia északkeleti és Magyarország délnyugati részét foglalja magába.
A programterület lakossága mintegy egymillió fő, melyből 55 % Magyarországon, 45 % pedig Szlovéniában él.
A program küldetése, hogy a Régiót egy olyan társadalmi és környezeti szempontból fenntartható közös „zöld turizmus” régióvá alakítsa, amely a lakosok számára magas életszínvonalú perspektívát nyújt nem csak a kulcsfontosságú, magas vonzerejű célterületeken („turisztikai mágnesek”) és azok közvetlen vonzásterületén, hanem a turisztikai szempontból kevésbé fejlett, távolabbi, vidéki területeken, agrártelepüléseken is.
A természeti és kulturális értékek előre tervezett fenntartható hasznosítása több és területileg kiegyensúlyozottabb lehetőséget nyújt a turizmus fejlesztésére azáltal, hogy helyben elérhető munkahelyeket kínál, ösztönzi a vállalkozóvá válást, így magasabb és kiegyensúlyozottabb gazdasági teljesítményt és életszínvonalat eredményez. A kiváló minőségű természetes és épített környezet, valamint a helyben elérhető szolgáltatások széles köre a lakosság jólétéhez és a jó életminőséghez járul hozzá. Széleskörű társadalmi, gazdasági és intézményi kapcsolatok biztosítják az erőforrások, a készségek és képességek racionális és fenntartható hasznosítását, valamint olyan stabil és közös regionális identitás-érzetet teremtenek, amely az elfogadáson és a kölcsönös megértésen alapul.
A PROGRAM ÁLTALÁNOS CÉLKITŰZÉSE
A küldetésben, amelyben megnyilvánul a Régió hosszú-távú jövőképe is, a 2014-2020 időszakra a következő általános célkitűzés került megfogalmazásra: a Régió olyan területté válik, amely vonzó élethelyet, munkahelyet, befektetési lehetőséget biztosít úgy, hogy a helyi természeti és kulturális értékekre épít a turizmusban, ezen keresztül katalizálva a teljes térség fejlődését, másrészről pedig megcélozza a közös határtérségi problémák megoldását határon átnyúló együttműködés szintjén.
A program specifikus célkitűzései a következők:
► a természeti és kulturális értékek jobb hasznosítása együttműködés révén a turizmusban, mint a Régió egyik legversenyképesebb, jelentős munkaerőt alkalmazó ágazatában;
► a helyi gazdaság fejlesztése (helyben elérhető munkahelyek teremtése, új vállalkozások létrehozása) a vidéki térségekben a turizmus fejlesztése révén, a távolabbi agrártelepülések kulturális és természeti örökségének a nagyobb turisztikai célpontokkal való összekötése mentén;
► a Régió mint "zöld és élhető" márka továbbfejlesztése, a természeti és kulturális erőforrások megőrzése és a társadalmi, gazdasági, valamint intézményi kapcsolatok fejlesztése révén;
► a határon átnyúló együttműködés kiterjesztése a közpolitikák és közszolgáltatások kölcsönösen jelentős területein az állami és civil szereplők intézményi kapacitásának növelésével.
A PROGRAM PRIORITÁSI TENGELYEI
Figyelembe véve, hogy a határon átnyúló együttműködés szempontjából a fejlesztési igények és lehetőségek hasonlóak a határ mindkét oldalán, ugyanakkor elismerve, hogy fejlesztési igények számos ágazatban jelen vannak, a Tervezési Munkacsoport stratégiai döntése szerint a korlátozottan rendelkezésre álló pénzügyi eszközök a kritikusan fontos területekre irányulnak, amelyek katalizátorként további pozitív változásokhoz járulhatnak hozzá.
VONZÓ RÉGIÓ 6-os tematikus célkitűzés, 6c beruházási prioritás: „A természeti és kulturális örökség megőrzése, védelme, elősegítése és fejlesztése”
A terület természeti és kulturális örökségének megóvása és hasznosítása a fenntartható turizmus fejlesztésével, kiemelt figyelmet fordítva a turisztikai szempontból kevésbé fejlett területekre (agrártelepülések, távolabbi területek).
EGYÜTTMŰKÖDŐ RÉGIÓ 11-es tematikus célkitűzés, 11b beruházási prioritás: „A hatóságok és az érintettek intézményi kapacitásának növelése és eredményes közigazgatás kialakítása az ERFA feladatainak végrehajtásához kapcsolódó közigazgatási rendszerek és közszolgáltatások eredményességének és intézményi kapacitásának megerősítése által.”
A jobb kormányzáshoz szükséges közszolgáltatások elérhetőségének és hatékonyságának növelése határon átnyúló szinten, valamint a kölcsönösen fontos területekért felelős szervezetek és intézmények közötti együttműködés támogatása a határon átnyúló konvergencia növelése céljából.
KÖLTSÉGVETÉS ÉS PÉNZÜGYI FORRÁSOK FELOSZTÁSA
Az Interreg V-A Szlovénia–Magyarország Együttműködési Program teljes ERFA támogatási összege 14,795.015 euró. Az együttműködési program pénzügyi forrásainak felosztása során a prioritási tengelyek keretein belül megvalósuló lehetséges tevékenység típusok kerültek figyelembe vételre. Továbbá az ETE Rendelet 17. cikkével összhangban a rendelkezésre álló teljes ERFA forrás 10,14 % -a a technikai segítségnyújtásra irányul a program keretein belül.
A pénzügyi keretek felosztása a prioritási tengelyek mentén a következő:
Tematikus célkitűzés/
A teljes EU támogatás részesedése aránya (%)
TC 6–BP6c
A természeti és kulturális örökség megőrzése, védelme, elősegítése és fejlesztése
TC 11–BP11b
A hatóságok és az érintettek intézményi kapacitásának növelése és eredményes közigazgatás kialakítása az ERFA feladatainak végrehajtásához kapcsolódó közigazgatási rendszerek és közszolgáltatások eredményességének és intézményi kapacitásának megerősítése által
3.295.015 EUR
14.795.015 EUR
Tekintettel arra, hogy az Interreg V-A Szlovénia-Magyarország Együttműködési Program Közös Tiktársága (KT) Mariborban található, a Program a nemzeti, regionális és helyi szintű képviselete érdekében Magyarország területén Infopontokat (IP) állít fel és működtet. Az IPk a KT állományához tartoznak. Az IPk kiemelt szerepet játszanak az Irányító Hatóság, Nemzeti Hatóságok és a potenciális pályázók közötti kapcsolattartásban. Az IPk tájékoztatják a lehetséges pályázókat a kiírásokról, tanácsot adnak és segítséget nyújtanak a kedvezményezetteknek a már elfogadott projektek esetében, tájékoztatják a szereplőket a program eredményeiről és támogatják a program menedzsmentet és a KT-t. Az Infopontok a Széchenyi Programiroda Nonprofit Kft. szervezeti keretei között működnek.
Gombás Ágnes – Infopont Zalaegerszegen (+36 30 411 69 20, si-hu.ip@szpi.hu)
Bodonczi Miklós – Infopont Szombathelyen (+36 20 253 50 63, si-hu.ip@szpi.hu)
A Program weboldala a www.si-hu.eu címen érhető el.